บิ๊กตู่ ปัดสั่ง กกต.ยุบเพื่อไทย หลังปม ทักษิณ จ้อสื่อนอกครอบงำ พท.
นายกฯ ยันไม่เคยสั่ง กกต.ยุบเพื่อไทย แจงเป็นองค์กรอิสระ มีกฎหมายตัวเองใครสั่งการไม่ได้ เมิน มาร์ค แนะปรับตัว ปัดรังเกียจนักการเมือง แจง พปชร.เตรียมชงชื่อชิงนายกฯ คนเดียว ยังไม่เชิญมา บอกไม่รู้จะรับหรือไม่ ,เมื่อวันที่ 24 ต.ค.61 ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ (คสช.) กล่าวภายหลังการประชุมคณะรัฐมนตรี (ครม.) ถึงสถานการณ์การเมืองช่วงนี้และบทบาทของคณะกรรมการการเลือกตั้ง (กกต.) หลัง พล.อ.ประวิตร วงษ์สุวรรณ รองนายกรัฐมนตรี และ รมว.กลาโหม ออกมากระทุ้ง กกต.กรณีการออกมาพูดเรื่องพรรคการเมืองของ นายทักษิณ ชินวัตร อดีตนายกฯ ว่า ตนไม่เคยไปสั่งการใดๆ เพราะ กกต.มาจากการคัดสรรขึ้นมาและเป็นองค์กรอิสระ มีหน้าที่และกฎหมายของตัวเอง ใครก็สั่งการไม่ได้ แต่สิ่งสำคัญ คือ ใครทำความผิดก็ต้องรับผิดชอบ เป็นไปตามกฎหมายของ กกต.ที่ต้องดำเนินการ,พล.อ.ประยุทธ์ ยังกล่าวถึงวิพากษ์วิจารณ์ของ นายอภิสิทธิ์ เวชชาชีวะ อดีตนายกฯ ที่ให้ปรับตัวเลิกตั้งข้อรังเกียจนักการเมือง ว่า ตนไม่เคยพูดว่ารังเกียจนักการเมือง จึงเป็นการคิดไปเองหรือไม่ แต่เป็นสิทธิส่วนบุคคล ทั้งนี้ย้ำว่าตนให้เกียรติในฐานะอดีตนายกฯ เสมอกับทุกคน และไม่ได้มีปัญหาส่วนตัวกัน ดังนั้นคิดว่าการพูดของ นายอภิสิทธิ์ คงไม่ใช่การพูดเพื่อให้เกิดประโยชน์ทางการเมือง หรือเพื่อการหาเสียงอย่างเดียว เชื่อว่าไม่ได้พูดออกมาเพื่อวัตถุประสงค์เช่นนั้น ในฐานะที่ตนให้เกียรติ ส่วนกรณีพรรคพลังประชารัฐเตรียมเสนอชื่อตนเองเข้าชิงนายกฯ เพียงคนเดียวนั้นก็ยังไม่มีการเชิญมา และยังไม่รู้ว่าตนจะรับหรือไม่,ผู้สื่อข่าวรายงานว่า พล.อ.ประยุทธ์ ปฏิเสธที่จะตอบคำตอบผู้สื่อขาวถึงกรณี นายสมบัติ บุญงามอนงค์ หรือ บก.ลายจุด ขอร้องให้นายกฯ ยกเลิกอายัดบัญชีธนาคาร เพราะกระทบต่อการตั้งพรรคการเมือง โดยกล่าวเพียงสั้นๆ ว่า ของใครไม่รู้ ตนไม่รู้จัก
นายกฯ ยันไม่เคยสั่ง กกต.ยุบเพื่อไทย แจงเป็นองค์กรอิสระ มีกฎหมายตัวเองใครสั่งการไม่ได้ เมิน มาร์ค แนะปรับตัว ปัดรังเกียจนักการเมือง แจง พปชร.เตรียมชงชื่อชิงนายกฯคนเดียว ยังไม่เชิญมา 
ประยุทธ์ จันทร์โอชา,นายกฯ,เพื่อไทย,ยุบเพื่อไทย,ทักษิณ ชินวัตร,ข่าวรัชกาลที่9